Source: https://sportgalati.com/2018/11/dubla-in-cluj-pentru-csm-arcada-inaintea-returului-din-cupa-cev.html
Timestamp: 2019-05-20 12:42:13+00:00

Document:
Dublă în Cluj pentru CSM Arcada înaintea returului din Cupa CEV | Sport Galati
Acasă Volei Dublă în Cluj pentru CSM Arcada înaintea returului din Cupa CEV
Dublă în Cluj pentru CSM Arcada înaintea returului din Cupa CEV
Între două jocuri în Cupa CEV cu cei de la Lindemans Aalst – vicecampioana Belgiei, CSM Arcada va juca două meciuri în campionatul Diviziei A1. Sâmbătă, 1 decembrie, de la ora 16.00, gruparea gălățeană va juca pe terenul celor de la Unirea Dej, în etapa a VIII-a din prima ligă masculină e volei, urmând ca luni, 3 decembrie, să joace la Cluj-Napoca cu echipa locală ”U”.
Meciul cu cei de la ”U” se va disputa în cadrul etapei a IX-a din Divizia A1, ordinea jocurilor fiind inversată față de programarea inițială. Cele două jocuri din județul Cluj sunt abordate de CSM Arcada de pe locul trei în clasamentul Diviziei A1 cu 12 puncte din șase jocuri, șapte puncte, dar și un joc mai puțin față de echipele de pe primele două locuri, SCM Craiova și VM Zalău, ambele cu câte 19 puncte.
După cele două jocuri din Cluj echipa gălățeană va juca miercuri, 5 decembrie, returul 16-imilor Cupei CEV din Belgia de pe terenul celor de la Lindemans Aalst. Anul 2018 va fi încheiat de CSM Arcada cu alte două jocuri în Divizia A1, miercuri, 12 decembrie, este programat meciul de la Galați, cu CSM București, iar sâmbătă, 15 decembrie, formația gălățeană are programat meciul din etapa a XI-a de la București, cu Dinamo.
Articolul precedentGhidul alimentației pentru mers la sală. Ce și când să mănânci, pentru a-ți defini mușchii
Următorul articolLIVETEXT de la Oțelul – Știința Miroslava

References: CSM 
 CSM 
 CSM 
 CSM 
 CSM 
 CSM 
 CSM